د افغانی سرې میاشتې له لوری د غزنی ولایت په مرکز کې د 400 اړمنو او سیلاب ځپلو کورنیو سروې پای ته ورسیده! نن جمعه د روان 1444 سپوږمیز کال د شعبان مېاشتې پر 24مه نېټه د افغانی سرې میاشتې د مرکزی سوېل لویدیځ زون رئیس محترم مولوی الیاس خېل "ناصری" او غزنی ولایتی څانګې رئیس ښاغلی مولوی نورالهداء "شاکر" تر مستقیم نظارت لاندې د غزنی ولایت په مرکز کې د 400 اړمنو او سیلاب ځپلو کورنیو سروې پای ته ورسیده. یاده سروې چې تیره پنجشنبه د مرکز غزنی په (قلعه طلا، قلعه ناکام، ګل غونډۍ، اسفندې سفلا، قلعه محمد الله، قلعه قاضی، جباروال، نیازی، زلزله، قلعه تحویل دار، کچ قلعه او خشک) کلیو کې پیل شوې وه د Kobo collect پرمختللی کمپیوټری سیستم په مټ نن جمعه ناوخته د یاد زون او اړوندې نماینده ګۍ د دریو ګډو ټیمونو له لوری بشپړه او پای ته ورسیده. د یادونې وړ ده چې په نږدې راتلونکی کې به په لاجستر شویو اړمنو او مستحقو کورنیو د ترکیې هېواد IHH نړیوالې خیریه مؤسسې خوراکی او غیر خوراکی توکی وویشل شی.